cyanic-selkie/wikianc huggingface dataset:
Paxillus filamentosus
Deskribapena
Kapela: 4 eta 8 cm arteko diametrokoa. Lehenik ganbila, gero laua eta azkenik hondoratua edo inbutu itxurakoa. Ertza oso kiribildua gaztetan, helduak makur edo zuzen, mehea, nahiko erregularra, batzuetan nahiko ildaskatua. Azala bereizgarria, nahiko lodia, es oso irmoa, hezetasunean likatsu samarra, distiratsua eguraldi lehorrean. Arre-oliba kolorekoa orban ilunagoekin. Hasieran leuna eta ondoren urratua edo ezkataz estalia.
Orriak: Oso estu, desberdinak, urkilatuak, elkartuak, meheak, okertuak, dekurrenteak, kapelatik bereizten errazak, kolore horixkakoak eta ondoren hori-ardo kolorekoak, marroi-arreez zikinduak kaltetutako eremuetan.
Orri dekurrenteak: Hanka ukitzeaz gain, beherantz jarraitzen duten orriak.
Hanka: Orrien antzeko kolorekoa, eszentriko samarra, batzuetan kurbatua, oinarrian meheagoa.
Haragia: Sufre-hori kolore bizikoa, airearekin kontaktuan arre kolorea hartuaz joaten da. Zapore gazi-antzekoa eta usain ahulekoa.
Etimologia:
Toxikotasuna
Gordinik janez gero hilgarria izan daiteke, Paxillus involutus bezala.
Nahasketa arriskua
Paxillus involutus perretxikoarekin, oso antzekoa da, baina hau handiagoa da eta ez da haltzetan bakarrik ateratzen.
Sasoia eta lekua
Udazkenean agertzen da haltzen azpian, batez ere ibaiertzetan badaude.
Little Green Bag
Little Green Bag (euskaraz Poltsa Berde Txikia) George Baker Selection herbeherear taldeko Jan Visser eta George Baker musikarien pop rock abesti bat da. 1969ko izenburu berdineko Little Green Bag diskoaren barnean argitaratu uzten.
1994ko Reservoir Dogs film ospetsuaren soinu bandaren abestietako bat izan zen.
Arbizuko Abertzaleak
Arbizuko Abertzaleak Espainiako Alderdien Legea onartu ondoren Arbizun sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Longchaumois
Longchaumois Frantziako udalerria da, Jura departamenduan dagoena, Borgoina-Franche-Comté eskualdean. 2013an 0 biztanle zituen.
Biztanleria
2007an Longchaumois udalerrian erroldatutako biztanleak 1.136 ziren. Familiak 470 ziren, horien artean 140 pertsona bakarrekoak ziren (56 bakarrik bizi ziren gizonak eta 84 bakarrik bizi ziren emakumeak), 143 seme-alabarik gabeko familiak ziren, 171 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Etxebizitza
2007an 746 etxebizitza zeuden, 474 familiaren etxebizitza nagusia ziren, 216 bigarren erresidentzia ziren eta 57 hutsik zeuden. 494 etxeak ziren eta 245 apartamentuak ziren. 474 etxebizitza nagusietatik 342 bere jabearen bizilekua ziren, 125 alokairuan okupaturik zeuden eta 6 doan lagata zeuden; 16 etxek gela bat zuten, 36 etxek bi zituzten, 50 etxek hiru zituzten, 110 etxek lau zituzten eta 262 etxek bost zituzten. 286 etxek euren parking plaza propioa zuten azpian. 204 etxetan ibilgailu bat zegoen eta 222 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 717 ziren, horien artean 581 aktiboak ziren eta 136 inaktiboak ziren. 581 pertsona aktiboetatik 557 lanean zeuden (301 gizon eta 256 emakume) eta 25 langabezian zeuden (13 gizon eta 12 emakume). 136 pertsona inaktiboetatik 55 erretiraturik zeuden, 41 ikasten zeuden eta 40 "bestelako inaktibo" gisa sailkaturik zeuden.
Diru sarrerak
2009an Longchaumois udalerrian 459 unitate fiskal zeuden, 1.160,5 pertsonek osaturik. Pertsona bakoitzeko diru-sarrera fiskalaren mediana urteko 21.049 euro zen.
Ekonomia jarduerak
2007an zeuden 44 komertzioetatik, 1 erauzte enpresa zen, 3 janari enpresak ziren, 12 bestelako produktu industrialen fabrikazioko enpresak ziren, 5 eraikuntza enpresak ziren, 4 ibilgailuen saltze eta konpontze enpresak ziren, 1 garraio enpresa zen, 5 ostalaritza eta jatetxe enpresak ziren, 1 finantziazio enpresa zen, 3 zerbitzu enpresak ziren, 6 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.
2009an zeuden norbanakoentzako 10 zerbitzu publikoetatik, 1 posta bulegoa zen, 2 zurginak, 1 iturgina, 1 argiketaria, 2 ile apaindegiak eta 3 jatetxeak.
2009an zeuden 3 establezimendu komertzialetatik, 1 120 m2 baino gehiagoko denda zen, 1 okindegi zen eta 1 harategia zen.
2000. urtean Longchaumois udalerrian 14 nekazaritza-ustiategi zeuden, 800 hektarea erabiltzen.
Hezkuntza eta osasun ekipamenduak
2009an zegoen osasun-ekipamendu bakarra botika zen.
2009an lehen-hezkuntzako eskola bat zegoen.
Gertuen dauden herriak
Diagrama honek gertuen dauden herriak erakusten ditu.
Baltschieder
Mugakideak
Honako udalerri hauekin egiten du muga:
SextySexers
SextySexers 2001. urtean Beran (Nafarroa) sortutako euskal rock musika taldea da. Hasiera batean Ameba izena zuten, baina 2005eko ekainean SextySexers izenarekin jotzen hasi ziren.
2009ko irailaren erdialdean, Sexty Sexersek bere hirugarren diskoa kaleratu zuen, Hero mantra izenekoa Volcom Entertainment diskoetxe kaliforniarrarekin.
2012an Sexty Sexersen aritutako Mikel, Julen, Xiker eta Inaxiok Zakillers taldea osatzea erabaki zuten.
Sceloporus siniferus
Sceloporus siniferus Sceloporus generoko animalia da. Narrastien barruko Phrynosomatidae familian sailkatuta dago.
Hubina
Hubina Eslovakiako udalerri bat da, Piešťanyko barrutian kokatuta. 26,84 km²ko azalera du eta 507 biztanle 2017ko datuen arabera.
Ipar Mazedoniako Errepublika
Ipar Mazedonia (Северна Македонија, ahoskatuta) edo Mazedonia, ofizialki Ipar Mazedoniako Errepublika (Република Северна Македонија  ahoskatua), Europako estatu itsasgabea da, Balkanetako penintsulan kokatua. Mugakide ditu Serbia eta Kosovo iparraldean, Albania mendebaldean, Grezia hegoaldean eta Bulgaria ekialdean. Hiriburua Skopje da.
1991ko irailaren 8an independentzia aldarrikatu zuenetik 2019ko otsailaren 12ra estatuak Mazedoniako Errepublika izen ofiziala eta Mazedonia izen laburtua erabili zituen. Izen horien erabilerak Greziarekin gatazka piztu zuen. Izan ere, Greziak izen bereko eskualde historiko bat duenez, ez zizkion izen horiek erabiltzea onartzen. Horregatik, gatazkak iraun zuen bitartean, Mazedoniako Jugoslaviar Errepublika Ohia (ingelesezko Former Yugoslavian Republic of Macedoniatik) behin-behineko izendapen ofiziala erabili zuen nazioarteko erakundeetan.
Ipar Mazedonia NBEko kide da, baita Europako Kontseiluko kidea ere. Horiez gain, Europako Segurtasun eta Lankidetzako Antolakundean eta Munduko Merkataritza Erakundean parte hartzen du. 2005eko abendutik, Europako Batasunean sartzeko hautagaia da, baita NATOn sartzekoa ere.
Banaketa administratiboa
Ipar Mazedoniako Errepublikaren maila administratiboak udalerriak (општини, opštini; sing.: општина, opština) baino ez ditu: guztira, 84 udalerri daude eta horietako hamarrek Skopje Hiria osatzen dute.
Gainera, arrazoi estatistiko eta legalagatik, zortzi eskualde ditu:
Parke nazionalak
Herrialdeak hiru parke nazional ditu:
Hiriak
Aurreko taularen biztanleria-datak 2002ko erroldatik hartuak izan dira:
Historia
Mazedonia izen bereko lurralde historikoaren parte bat da. 1371tik 1912ra Otomandar Inperioaren mendean egon zen Mazedonia osoa, eta 1913an Serbiaren, Greziaren eta Bulgariaren artean banatu zen. Hala, Mazedonia serbiarra, serbiarrek, kroaziarrek eta esloveniarrek 1919an osatu zuten erreinuaren mendean geratu zen. 1929tik aurrera, Jugoslavia deitu zitzaion erreinuari. Bigarren Mundu Gerran, Bulgariak hartu zuen Jugoslaviako Mazedonia osoa.
Turdus nigrescens
Turdus nigrescens Turdus generoko animalia da. Hegaztien barruko Turdidae familian sailkatua dago.
Ipar Mazedoniako Errepublika
Historia
1946az geroztik, Jugoslavia estatu eraberrituaren sei errepubliketako bat izan zen Mazedonia. 1990ean, Jugoslavian alderdi politikoak eratzeko askatasuna onartzearekin eta alderdi komunistaren nagusitasuna amaitzearekin batera, mazedoniarren abertzaletasuna indartu egin zen. 1991ko irailean independentziari buruz egin zen erreferendumean, % 95ek independentziaren alde bozkatu zuen, eta errepublikaren burujabetasuna eta independentzia onartu zuen Mazedoniako Parlamentuak. Hala ere, Greziak ez zuen onartu errepublikak hartu zuen izena: Greziako probintzia baten izena zela eta Errepublika berri haren konstituzioko zenbait artikuluk Greziako Mazedoniaren lurralde eskakizuna adierazten zutela zioten greziarrek. Nazioarteko presioek horretara behartuta, Mazedoniako biltzar nazionalak konstituzioa berritu zuen eta Mazedoniak zehatz adierazi behar izan zuen ez zuela Greziako lurralderik batere nahi. Estatuaren izenari zegokionez, Europar Batasunak Greziaren alde egin zuen eta Nazio Batuetara jo behar izan zen, azkenik, arazoari konponbidea bilatzeko. Bien bitartean, Mazedoniak ez zuen ez atzerriko inbertsiorik ez laguntzarik lortzen (ez baitzen estatu gisan onartzen), eta atzerriko merkataritza blokeaturik zegoenez, ekonomia arazoak oso larriak egin ziren; blokeoaren eraginez erregairik gabe gelditu zen Mazedonia eta lantegi askok ateak itxi behar izan zituzten. Errepublikaren onespenaren aurreko aldian herrien arteko liskarrak ere ugariak izan ziren. Albaniarrek gogor egin zuten beren autonomia eskuratzeko: 1992an matxinada ugari izan ziren hiriburuan. Horrez gainera, Bosnia eta Herzegovinako gerratik ihesi 50.000 lagun joan ziren Mazedoniara.
1993an, azkenik, Mazedoniako Antzinako Errepublika Jugoslaviarra izenarekin onartu zuten Mazedonia. Nazio Batuek onartu zutenean bertan, Mazedonia Nazioarteko Diru Funtsean sartu zen. Urte horretan Greziaren eta Mazedoniaren arteko negoziazioek aurrera jarraitu zuten, baina Andreas Papandreu Greziako Lehen Ministro hautatu zutenean, bere horretan gelditu ziren elkarrizketak eta blokeoari ekin zion Greziak 1994an. Europar Batasuneko hainbat herrialde blokeo haren kontra bazeuden ere, Europako Justizia Epaitegiak erabaki zuen Greziak askatasun osoa zuela enbargoari eusteko. Urte horretan bertan izan ziren hauteskundeetan Gligorov hautatu zuten berriz ere presidente. Urtearen amaieran Estatu Batuek hitzarmen militar bat izenpetu zuten Mazedoniarekin. 1995ean Greziak eten egin zuen merkataritza blokeoa. Hala eta guztiz ere, 1997an Mazedonia Europako lurralde pobreenetakotzat hartzen zen. Bestalde, albaniarren eta gobernuaren arteko auziak ez zuen konponbiderik, eta zenbait talde albaniarrek eskatzen zuten albaniarrak gehiengo ziren lurraldeak Albaniaren mende behar zutela.
1999ko martxo-ekaina bitartean NATOko hegazkinek Jugoslavia bonbardatu zutenean, Kosovoko milaka iheslari iritsi ziren bertara. Mazedoniako eslaviar gehienak ortodoxoak dira eta Kosovotik iritsitako albaniarrak, berriz, musulmanak, eta horren guztiaren ondorioz, tirabira ugari sortu ziren bi komunitateen artean. Albaniarren eta Mazedoniaren arteko 2001eko gerraren ondorengo hitzarmenei jarraituz, Mazedoniako gobernuak mugak aldatzeko legedia indarrean jarri zuen eta autonomia handiagoa eman zien albaniarrei, gehiengoa ziren eremuetan. 2006ko hauteskundeetan, zentro-eskuineko VMRO-DPMNE alderdiko Nikola Gruevskik lortu zuen garaipena, eta erabaki zuen Albaniarren Alderdi Demoraktikoarekin osatzea gobernuan, eta ez albaniarren botoen gehiengoa eskuratu zuen Gizarteratzerako Batasun Demokratikoa koalizioarekin. Hurrengo hauteskundeak 2010ean egin behar zituzten, baina 2008ra aurreratu ziren, krisi politiko larria sortu baitzen Kosovoren independentziaren ondorioz eta herrialdearen izendapenaren auziaren ondorioz (Mazedoniako Errepublika da herrialdeak bere burua izendatzeko aukeratutako izena, baina Greziak ez dio izen hori aitortzen, greziar lurralde baten izena delako; hala, Greziak betoa ezarri dio Mazedoniari eta ezingo du NATOn sartu izenaren auzia konpondu artean). Hauteskunde horietan VMRO-DPMNEk alde handiz irabazi zuen (oso atzera gelditu zen Branko Crvenkovski lehendakariaren SDMS alderdia). Edonola ere, giro nahasian egin ziren bozketak, eta liskar handiak sortu ziren, baita agintariek iruzur egin ote zuten susmoa ere.
Demografia
2002ko azken erroldaren arabera, herrialdeak 2.022.547 biztanle zituen.
Mazedonian tirabira ugari izan dira albaniarren eta mazedoniarren artean: albaniarrek autonomia gehiago eskatzen zuten, eta mazedoniarrek, berriz, beldur handia zioten albaniarren nazionalismoari. Albaniarrak 1960ko hamarraldian hasi ziren autonomia eskakizunak egiten. 1981. urteaz geroztik agintari mazedoniarrek saio ugari egin dituzte albaniar nazionalismoa desegiteko, batez ere, hizkuntzaren eta hezkuntzaren alorrean. Agintari komunistek konstituzioa zuzendu zuten urte haietan, eta Mazedonia mazedoniar etniaren "Estatu nazionala" zela adierazi zuten, bestelako taldeak alde batera utzita. 1991ko konstituzioan ere ez zen albaniarrentzat inolako autonomiarik onartzen. Kosovoko Gerran, albaniar etniako 360.000 errefuxiatu iritsi ziren Mazedoniara. Gerra amaitu ondoren alde egin zuten berriro, baina 2001ean mugaz alde bietako albaniarrek armak hartu zituzten eta altxatu egin ziren, Mazedonian albaniarrak nagusi ziren eremuetarako autonomia edo independentzia aldarrikatzeko. NATOk esku hartu zuenean amaitu zen gatazka, eta gobernuak eta albaniarrek hitzarmena sinatu zuten: gobernuak albaniarrei botere politiko handiagoa emateko eta haien kultura aintzat hartzeko konpromisoa hartu zuen, eta albaniarrek matxinada bertan behera utzi eta Mazedoniako erakundeei zilegitasuna aitortzekoa.
Ekonomia
Independentzia eskuratu zuenetik, erreforma ekonomiko handiak egin dira Mazedonian, ekonomia irekia bideratu eta merkataritza sustatu dira (azken urteetan BPGaren %90 hartu du), atzerriko inbertsioak erakartzen saiatu da eta inflazioari eustea lortu du (% 2koa izan zen 2007an). 1996tik aurrera ekonomia hazi egin da, era iraunkorrean, mantso bada ere. Bestalde, ordea, langabezia tasa oso altua da (2005ean, % 37,2) eta biztanleen % 22 bizi zen pobrezian, 2006an.
Ipar Irlandako Polizia Zerbitzua
Ipar Irlandako Polizia Zerbitzua (ingelesez Northern Ireland Police Service, gaeleraz Seirbhís Phóilíneachta Thuaisceart Éireann eta eskozieraz Polis Core o Norlin Irelann) Ipar Irlandako lurralde osoaz arduratzen den polizia agentzia da. Erresuma Batuko Barne ministerioaren agindupean dago.
Antolaketa
Ipar Irlandako Polizia Zerbitzua ondorengo sail edo departamentutan banatzen da:
Eskema (hezkuntza)
Eskema hezkuntzan oso ohikoa den testu mota bat da, normalean erreferentzia egiten dio beste testu bati eta erreferentziazko testuaren informazioa ahalik eta elementu gutxienekin ematen saiatzen da. Erreferentziazko testuaren elementurik garrantzitsuenak nabarmendu egiten dira eskeman eta elementu horien artean dagoen harremana nola edo hala irudikatzen da.
Eskemetan, ohikoak izaten dira, letrekin batera, beste baliabide grafiko batzuk, geziak, lerroak, koadroak, koloreak...
Patronimiko
Patronimiko izen berezi batetik eratorritako substantiboa da, jatorria adierazten duena (adibidez, merovingiar eta akemenestar patronimikoak dira). Herrialde askotan abizen moduan erabiltzen dute, Errusian adibidez ohiturazkoa da.
Euskal Herrian
Euskal Herrian Trentoko Kontzilioa baino lehen patronimikoak ohikoak ziren eta hauek egungo Arabako eta Nafarroako abizen konposatuak sortu zituzten.
Araban eta Nafarroa Garaian, patronimikoaren eta toponimikoaren konbinazioak maiz denbora luzean iraun du abizenetan, (Otsoa de Alda, Gonzalez de Alaitza, Lopez de Bergara, Fernandez de Arroiabe...). Patxi Salaberriren ustez, denboran zehar eman diren bilakaerei so, ohikoagoa izan da ezkerreko patronimikoaren galera eskuineko toponimikoaren galera baino. Bere ustez, ezkerreko patronimikoa, arrunta izanik, eskuineko toponimikoak gehiago balio zuelako pertsonak bereizteko. "Perez asko egongo zen, baina, agian, Lazarraga ez horrenbeste".
Gaztelaniazko patronimikoak aitaren izenetik datoz eta -ez, oz, iz edo az atzizkiak ‘noren semea’ esan nahi dute. Bada jatorri gotikoa dutela esaten dutenak baina baita euskal jatorriaren aldekoak ere. Izan ere euskarazko patronimikoak oso antzekoak dira.
Naiarako monasterioan dauden X., XI. eta XII. mendeetako hainbat agiritan erdarazko patronimiko asko idatzi zituzten: Arabako Galindoz, Enecoz, Albaroz, Ordonioz, Munioz edo Bizkaiko Lopiz. Hauek ikusita, gaztelaniazko patronimikoa Nafarroako Erresumatik ekarritako euskal mailegua dela diote.
Eneko Arista Leireko agiri batean Enneco... filius Simeonis (Eneko Ximenoren semea) agertzen da eta bestean, bere hileta-liburu antzekoa dena honelaxe dio: Enneco Garceanes, que fuit vulgariter vocas Areista (Eneko Gartzez [Gartzearen semea], arruntean Aritza ezaguna). Beraz patronimikoa erabiltzeko lehenengo monarka izan zen.
Egun, Euskal Autonomia Erkidegoan, 10 abizen arruntenak -García, Fernández, González, Rodríguez, López, Martínez, Pérez, Sánchez, Martín eta Gómez- patronimikoak dira eta patronimikoa ez den lehendabizikoa, Agirre, 20.a da. Patronimiko horiek euskal jatorria ez ezik espainiarra ere badituzte, izan ere, Dueroko basamortua birpopulatu zenean -ez patronimikoa erabiltzen zuten euskaldunez birpopulatu zuten. Hala ere, Euskal Herritar gehienek arbaso erdaldunak dituztelako daramatzate abizen hauek.
Alfonso Irigoienen esanetan, -o/-onis latinezko edutezko atzizkia euskarazko -iz/-itz sortu zuen eta, era berean, honek gaztelaniazko -ez sortu zuen.
Edonola ere, patronimiko bat izateak norbaiten semea izatea besterik ez zuen esan nahi. Berton ezaguna den norbaiten semea hain zuzen ere. Ez dugu Lopitz abizena erabiliko Lope bere aita ezezaguna bada. Sarritan, norbait berria zenean toponimikoa, --Bilbao, Bergara, Agirre, Elizondo--, antroponimikoa, --Beltza, Otxoa--, edo leku izen bati edo lanbide bati lotutako izena, --Olaberria, Salaberria, Salazar, Kortabarria, Kortazar-- erabiltzen zuen abizen moduan.
Beste herrialdeetan
Islandian ez dute abizenik eta patronimikoak erabiltzen dituzte, semeek son eta alabek dóttir atzizkiak erabiliz. Italian ini (Giacomini, Paolini) atzizkia erabiltzen dute eta Frantzian de aurrizkia aitaren izenaren aurrean (Desimone, Dejean). Germaniar hizkuntzetan son, sen atzizkia edo s genitiboa erabiltzen dute: sen (Jürgensen, Hansen, Erichsen) edo s (Peters, Jürgens, Martens) Alemanian, sen (Andersen, Nielsen) Danimarkan, son (Anderson, Johnson) Ingalaterran, son (Andersson, Svensson) Suedian edo zoon (Pieterszoon) Herbehereetan. Irlandako gaeleran bi atzizki erabiltzen dute: Mac ('semea') eta Nic ('alaba') eta baita Ó ('iloba') ere. Adibidez, Ó Dhòmhnaill egungo ingelesez O'Donnell bilakatu zen.
Hizkuntza semitikoetan, arabiera eta hebreera tartean, bin, ebn edo ibn (semea) hitza erabiltzen dute. Adibidez, Judah ben Hur, 'Judah Hur-ren semea' esan nahi du.
Eslaviar abizenetan ovitx, evitx, titx, ić, vić, ewicz, wiez, witsch, ski (polonieraz), ov eta ev bukaera patronimikoak ohikoak dira (Petrovitx, Ljubičić, Vodanović, Nikolaiev, Davidov, Nijinski). Emakumeek, gainera, abizenari a desinentzia gehitzen diote: ovna, evna, ova, eva, ska edota skaia (Pavlova, Dementieva). Errusian, pertsona baten antroponimoak hiru elementu ditu: bataio-izena, patronimikoa eta abizena. Adibidez, Anton Pavlovitx Txekhov Anton Pavel Txekhoven semea da. Bulgarian errusiarren antzeko sistema dute baina patronimiko moduan ev, ov, eva edo ova erabiltzen dute (Petar Toshev Mladenov, Emiliya Ivanova Tsvetkova). Georgian bi bukaera patronimiko dituzte: mendebaldean -dze ("-ren semea") eta ekialdean -shvili ("-ren umea"). Azerbaijanen, berriz, tradizionala da aitaren ponte-izenari bukaera bat gehitzea: oğlu gizonezkoentzat (adib. Heydər Əlirza oğlu Əliyev) eta qızı emakumezkoentzat (adib. Aygün Ələsgər qızı Kazımova).
Ghoubbet-el-Kharab
Ghoubbet-el-Kharab 600 metrorainoko mendi eta itsaslabarrez inguratuta dago, Assal aintziratik Ardoukôba sumendiak banatua. 200 metroko sakonera du eta golkoko korronteak zeharkatzen dituzten arrain eta marrazo ugari ditu. Ugaritasun honek, Djibuti hiritik errepidez hurbiltzen diren arrantzaleak erakartzen ditu. Zientzialari ugarik ere bisitatzen dute, bere garaian Jacques-Yves Cousteauk bezala.
Senadia itsas mailatik metro bat gorago ere egon daiteke, pasabideen, itsasaldien eta haizeen estutasunagatik. Bere erdian bi sumendi-uharte daude, Deabruaren uharteak deituak, tokiko hizkuntzan Guinni Koma (Deabruaren uhartea) eta Ounda Guinni Koma (Deabruaren uharte txikia) deituak. Djibutiarrek urak deabruez beteta daudela uste dute.
Eskualdea
Ghoubbet-el-Kharabeko eskualdea ostertzeraino hedatzen diren basaltozko harriez osatuta dago. Uadi batzuk eta palmondo bat izan ezik, gainerakoak landarezko lautada birjinak dira. Neguan 30 ºC gainditzen dira, haizeak ia beti itsasotik datozenean, eta altuagoak dira udan, barnealdetik jotzen dutenean.
Dankalelo
Gizakiaren presentzia hutsala da, baina bada toki bat, Dankalelo, multzo arkeologiko garrantzitsu bat osatzen duena. 1930ean aurkitu zuen Paul Wernertek, eta K. a. III. milurtekoko hondakinak topatu dituzte.
Dobsonia anderseni
Dobsonia anderseni Dobsonia generoko animalia da. Chiropteraren barruko Pteropodidae familian sailkatuta dago.
Cabillus tongarevae
Cabillus tongarevae Cabillus generoko animalia da. Arrainen barruko Actinopterygii klasean sailkatzen da, Gobiidae familian.
Assièr
Biztanleria
2007an Assier udalerrian erroldatutako biztanleak 678 ziren. Familiak 279 ziren, horien artean 93 pertsona bakarrekoak ziren (30 bakarrik bizi ziren gizonak eta 63 bakarrik bizi ziren emakumeak), 80 seme-alabarik gabeko familiak ziren, 72 seme-alabak dituzten bikoteak ziren eta 34 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Etxebizitza
2007an 381 etxebizitza zeuden, 288 familiaren etxebizitza nagusia ziren, 72 bigarren erresidentzia ziren eta 22 hutsik zeuden. 349 etxeak ziren eta 27 apartamentuak ziren. 288 etxebizitza nagusietatik 202 bere jabearen bizilekua ziren, 77 alokairuan okupaturik zeuden eta 8 doan lagata zeuden; 1ek gela bat zuen, 25 etxek bi zituzten, 54 etxek hiru zituzten, 79 etxek lau zituzten eta 129 etxek bost zituzten. 183 etxek euren parking plaza propioa zuten azpian. 148 etxetan ibilgailu bat zegoen eta 97 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 349 ziren, horien artean 267 aktiboak ziren eta 82 inaktiboak ziren. 267 pertsona aktiboetatik 235 lanean zeuden (116 gizon eta 119 emakume) eta 32 langabezian zeuden (15 gizon eta 17 emakume). 82 pertsona inaktiboetatik 37 erretiraturik zeuden, 17 ikasten zeuden eta 28 "bestelako inaktibo" gisa sailkaturik zeuden.
Diru sarrerak
2009an Assier udalerrian 260 unitate fiskal zeuden, 590 pertsonek osaturik. Pertsona bakoitzeko diru-sarrera fiskalaren mediana urteko 15.883,5 euro zen.
Ekonomia jarduerak
2007an zeuden 39 komertzioetatik, 2 janari enpresak ziren, 8 eraikuntza enpresak ziren, 7 ibilgailuen saltze eta konpontze enpresak ziren, 3 garraio enpresak ziren, 5 ostalaritza eta jatetxe enpresak ziren, 3 higiezinen enpresak ziren, 4 zerbitzu enpresak ziren, 5 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.
2009an zeuden norbanakoentzako 16 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 2 igeltseroak, 2 margolariak, 4 zurginak, 1 argiketaria, 2 ile apaindegiak eta 3 jatetxeak.
2009an zeuden 2 establezimendu komertzial guztiak okindegiak ziren.
2000. urtean Assier udalerrian 14 nekazaritza-ustiategi zeuden, 704 hektarea erabiltzen.
Hezkuntza eta osasun ekipamenduak
2009an zegoen osasun-ekipamendu bakarra botika zen.
2009an haur-eskola 1 eta lehen-hezkuntzako eskola 1 zegoen.
Gertuen dauden herriak
Diagrama honek gertuen dauden herriak erakusten ditu.
Montaubango katedrala
Jasokundeko Andre Mariaren katedrala (Cathédrale Notre-Dame-de-l'Assomption) Frantziako Montauban hirian dagoen katedral katolikoa da.
Montaubango elizbarrutiaren egoitza da (1317an sortua, 1801ean Konkordatuak abolitua eta Tolosako artxidiozesira eramana, eta 1822an eraberritua). Montaubango katedrala protestante bihurtu zen erlijioaren gerren hasieratik 1629an katolizismoa Montaubanera itzuli zen arte.
1685ean Nantesko Ediktua ezeztatu ondoren eraikin berri baten eraikuntza, gaur egungoa, adostu zuten. Katedral berriaren angelu-harria 1692an ezarri zuten eta eliza 1739an sagaratu zuten. Hasiera batean, François d'Orbay arkitektoak zuzendu zituen lanak. 1697an hil zenean, Jules Hardouin-Mansart eta Robert de Cotte izan zituen oinordeko.
1906an Frantziako gobernuak monumentu historiko izendatu zuen.
Iluntze berri baten bila
Iluntze berri baten bila SextySexers musika taldearen lehen diskoa da, 2006. urtean Gaztelupeko Hotsak diskoetxearen zigilupean argitaratutakoa.
Abesti zerrenda
Diskoa hamaika abestiz osatuta dago:
Penha (Santa Catarina)
Penha Brasilgo udalerri bat da, Santa Catarina estatuan kokatua. biztanle ditu 0 km²ko eremuan.
Vasili Aksionov
Vasili Pavlovitx Aksionov (Kazan, Sobietar Batasuna, 1932ko abuztuaren 20a - Mosku, Errusia, 2009ko uztailaren 6a) sobietar idazlea izan zen.
Biografia
Leningraden medikuntza-ikasketak egin, eta medikuntzan jardun zuen hainbat probintziatan eta Moskun.
Irudimen handia eta hizkera arrunta erabiliz, ospe handia lortu zuen bere herrian, 1960 eta 1970eko hamarkadetako Moskuko gizarte-bizitza islatzen duten ipuin eta nobelen egile gisa. Junost aldizkarian argitaratu zuen lehen eleberria, Izarretarako txartela, 1961ean liburu gisa berrargitaratu zena. Kritika zorrotzak jaso zituen kontserbadoreen aldetik, ezinegon politikoa gaitzat hartu eta orduko gazteen erara lagunarteko hizkera erabiltzen zuelako.
Bere herrialdeko egoera politikoa zela eta, Ameriketara alde egin behar izan zuen, eta hantxe argitaratu zituen Errekuntza (1980) eta Gure urrezko txatarra (1981) nobelak.
2004an, Biarritzen hartu zuen bizilekua. 2006an, Moskva-kva-kva eleberria argitaratu zuen Moskuko Oktyabr aldizkarian. 2009ko uztailean hil zen Moskun, hirurogeita hamasei urte zituela.
Haitz Berri
Haitz Berri Espainiako Alderdien Legea onartu ondoren Bakaikun sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Eisten
Eisten Suitzako udalerria da. Valais kantonamenduan dago, barrutian. 2014an 0 biztanle zituen 0 kilometro koadrotan banatuta.
Mugakideak
Honako udalerri hauekin egiten du muga:
Markel Robles
Markel Robles Zugadi (Lekeitio, Bizkaia, 1979ko ekainaren 12a - ) euskal herritar futbolaria da. Erdilari postuan jokatzen du.
Andaluzia
Andaluzia (gaztelaniaz eta ofizialki Andalucía) Espainiako autonomia erkidego eta nazionalitate historiko bat da, Iberiar Penintsularen hegoaldeko muturrean kokatua. Mugakide ditu hegoaldean Gibraltar eta Ozeano Atlantikoa, iparraldean Extremadura eta Gaztela-Mantxa, ekialdean Murtziako Eskualdea, eta mendebaldean Portugal.
Andaluziako autonomia erkidegoko gobernu erakundeari Andaluziako Junta deritzo.
Etimologia
Arabieratik "al Andalus", Andaluzia musulmanaren izena 711tik 1492ra. Kristauak itzultzean izen hori eman zitzaion penintsularen hegoaldeari, eta ondoren konkistatutako azteneko lurraldeari izenaren bertsio kristaua jarri zioten.
Sceloporus smithi
Sceloporus smithi Sceloporus generoko animalia da. Narrastien barruko Phrynosomatidae familian sailkatuta dago.
Andaluzia
Etimologia
Nahiz eta bandalo hitzetik datorren eztabaidatu den, Al-Andalus izena numismatika musulmanean agertzen da lehen aldiz okupazioaren ondoren, eta Al'Andalus Hispaniarekin lotzen da Andaluzian aurkitutako txanpon ugaritan: bi izenak esanahi berarekin agertzen dira.
Hipotesietako batek zera dio: bandaloak penintsularen hegoaldean izan ziren denboraldi batez, eta Afrikaren iparraldera iritsi ziren. Ipar-afrikarrek penintsulatik zetozela ikusita, hango lurrei bandaloen izena eman zieten. Ez dago Vandalucía hitzaren arrastorik, baina eboluzioa logikoa izan liteke bertako hizkuntza ikusita, izan ere genitiboak hitzari u- aurrizkia ezarriz sortzen dira. Vandalo hitza uandalo esaten zenez erraz nahas daitezke "tarmort uandalo" (uandaloen lurra) eta "tamort u-andalos" (andaloen lurra). Geroago penintsulara iristean, lurraldeari agian Al- partikula gehitu eta "Al-Andalus" deitu zioten.
Orografia eta geografia fisikoa
Andaluzia menditsua da neurri handi batean. Bi mendi multzo handik zeharkatzen dute hegoaldetik mendebaldera: Sierra Morena eta Mendikate Betikoak (Subbetikoa eta Penibetikoa). Hegoaldean daude mendi altuenak Sierra Nevada (Mulhacén, 3481 m, Granada) eta Sierra de Ronda dira.
Bi mendialde hauen artean ordokiak (Almería, Málaga) eta sakon uneak (Guadix, Baza eta Granada) daude. Sierra Morena eta Betikako Mendilerroaren artean, Andaluziaren ekialdean, Guadalquivir ibaiak zeharkatzen duen behe Andaluzia ageri da, alubioi padura zabalez osatua. Kostaldea altua eta harkaitzez betea ageri da. Ibai garrantzitsuenak Guadalquivir, Genil eta Tinto dira.
Andaluzia Espainiako Erkidegoen artean azalera gehieneko bigarrena da Gaztela eta Leonren atzetik eta biztanle gehien duena da.
Klima
Andaluzia klima mediterranearen barne dago, nahiz eta Andaluzia guztiak ez duen klima bera.
Euria gutxitzen joaten da mendebaldetik ekialdera: Andaluzian dago Iberiar Penintsulako hegoaldeko leku euritsuena (Grazalemako mendikatea, 2138 litro urteko) eta Europako lehorrena (Gatako lurmuturra, 117 litro urteko).
Urteko 75 egun ingurutan egiten du euria, baina zonalde lehorrenetan 50 arteraino jaisten da. Andaluziako lurralde gehienetan urteko 300 egun eguzkitsu baina gehiago egoten dira.
Urteko batezbesteko tenperatura 16 °Cen gainekoa da, Malagako 18,5ºtatik Baezako 15,1ºtara. Hilabete hotzena urtarrila da eta beroena, abuztua.
Hidrologia
Andaluziako ibaiak isuarialde atlatiko eta mediterraneokoak dira. Atlantikoan Guadiana, Odiel-Tinto, Guadalquivir eta Guadalete-Barbate isurtzen dira eta mediterraneoan, hegoaldeko ibaiak.
Hona Andaluziako ibai garrantzitsuenak:
Biztanleria
Andaluzia biztanle gehien dituen Espainiako erkidegoa da, 2005ean 7.829.202 biztanle inguru zituelako. Biztanleak gehienbat probintzia hiriburuetan eta kostaldean eta erdiak 50.000 biztanle baino gehiagoko 26 hirietan bizi da.
Kopurua dela eta, lurralde hauek aipagarri dira:
Banaketa administratiboa
Andaluzia zortzi probintziatan banatzen da 1833ko Zatiketa Probintzialaren Dekretuaren arabera, Javier de Burgosek egindakoa. Probintziak era berean 770 herritan zatitzen dira. Zortzi probintziak hauexek dira:
Ekonomia
Andaluzia lur jabetza handiak nagusi diren nekazari herria da. Olibondoa (Jaen, Kordoba, Sevilla), garia, kotoia (Sevilla eta Kordoba) eta azukre-erremolatxa (Granada) lantzen dira nagusiki. Ardogintza ospe handikoa da (Jerez, Malaga). 1930 arte ustiatzen ez ziren padurak (2.000 km2), arroza egiteko baliatu dira.
Meatzeek nolabaiteko garrantzia izan arren (kobrea, Huelva; beruna, Jaen), industria ez da asko hedatu Andaluzian. Sevilla da industrialde nagusia. Atlantiko aldeko arrantza (Huelva-Algeciras) inportantea da eta Cadizko ontziolak Espainiako nagusienetakoak dira. Turismo industria guztiz garatua dago, Andaluziako kostaldean.
Historia
Feniziarren garaitik aurrera (Almeria eta Cadiz), Andaluzian zibilizazio ugari izan dira historian zehar. Kartagotarrek beren inperioko lurralde emankorrena bihurtu zuten (K.a. VI-II. m.), erromatarren garaian Betica probintzia bihurtu zena.
K.o. V. mendean, bandaloek konkistatu eta egungo izena eman zioten (Bandalusia). 711. urtean, Tariq buruzagi mairua bertan lehorreratu (Djabal Tariq, Gibraltar) eta bisigodoak egotzi zituen lurralde haietatik: konkista arabiarraren hasiera zen.
Arabiarren gorena Kordobako kaliferriaren garaian etorri zen (VIII-X. m.). XI. mendean, Kordobako Kaliferria desagertu eta Andaluzia hainbat erreinu mairu burujabetan banatu zen (bi mendez distira handiko zibilizazioa izan zuen Granadakoa izan zen garrantzizkoena). XIII. mendean, Navas de Tolosako gudua irabazi ondoan (1212), kristauek Kordoba (1236), Jaen (1246), Sevilla (1248), Jerez eta Cadiz hartu zituzten.
Granadako erresumak bi mende luzez eutsi zion burujabetasunari. 1491. urtean, Errege-erregina Katolikoek Granada konkistatu zuten, eta 1492ko urtarrilean egin zen kapitulazioa. Andaluzia Gaztelako koroaren mendean gelditu zen handik aurrera.
Kirolak
Sevilla FC, Real Betis, Cadiz CF, Malaga CF, Córdoba CF, Recreativo de Huelva, Granada CF eta UD Almería ditugu lurraldeko futbol talde nagusiak.
Sho Asuke
Sho Asuke (足助 翔, 1985eko urriaren 28a - ) Japoniako futbolaria da.
Hainbat futbol taldetan jokatu du, esaterako Tokyo Verdy eta Kataller Toyama.
Leandro Lessa Azevedo
Hainbat futbol taldetan jokatu du, esaterako Corinthians eta São Paulo.
Embd
Embd Suitzako udalerria da. Valais kantonamenduan dago, barrutian. 2014an 0 biztanle zituen 0 kilometro koadrotan banatuta.
Federico Ponce Vaides
Juan Federico Ponce Vaides (1889ko abuztuaren 26a - 1956ko azaroaren 16a) Guatemalako politikari eta militarra izan zen, Guatemalako presidentea 1944ko uztailaren 4tik 1944ko urriaren 20ra. Bere gobernuaren aurka sortu zen 1944ko urriko Iraultza.
Gerres cinereus
Gerres cinereus Gerres generoko animalia da. Arrainen barruko Gerreidae familian sailkatzen da.
Villa Lola
Villa Lola Balmasedako indiano etxe tipikoa da. Ameriketako Estatu Batuetan dirutza egindako Crisanto Calvo industriagizonak eraiki zuen XIX. mendearen bigarren erdian. Jauregiak estilo eklektikokoa da, hainbate estilo nahastearen ondorio. Etxeko teilatua Belgikako Erdi Aroko estiloaren antza dauka. Etxeak hiru solairu eta atikoa dauzka, kolore gorriz margozturiko fatxada eta ameriketako etxeek dituzten atari tipikoa. Leihoak eta balkoietako barandak kolore zurizkoak dira.
Hamarkadak pasatu ahala, eraikina abandonaturik geratu zen, eta azkenik 2004. urtean Bizkaiko Foru Aldundiak eraikina eraikuntza enpresa bati saldu zion bertan luxuzko etxebizitzak eraikitzeko.
Villa Lolatik gertu, beste indiano batek eraikitako Mendia Etxea dago, Villa Lola eraiki zen garai berdinean altxaturiko etxea.
Caecogobius cryptophthalmus
Caecogobius cryptophthalmus Caecogobius generoko animalia da. Arrainen barruko Actinopterygii klasean sailkatzen da, Gobiidae familian.
Satuba
Satuba Brasilgo udalerri bat da, Alagoas estatuan kokatua. biztanle ditu 0 km²ko eremuan.
Tennessee Titans
Tennessee Titans AEBtako Tennessee estatuko Nashville hirian egoitza duen amerikar futbol talde profesional bat da. NFL liga profesionalean jokatzen du. 1960an sortu zen eta etxeko partiduak Nissan Stadium estadioan jokatzen ditu.
Palmaresa
- Super Bowl: 0
- Liga Txapelketa: 2
- Konferentziako Txapeldunak: 1
- Dibisioko Txapeldunak: 9
Ceirom
Biztanleria
2007an Ceyroux udalerrian erroldatutako biztanleak 123 ziren. Familiak 58 ziren, horien artean 27 pertsona bakarrekoak ziren (15 bakarrik bizi ziren gizonak eta 12 bakarrik bizi ziren emakumeak), 19 seme-alabarik gabeko familiak ziren, 4 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Etxebizitza
2007an 113 etxebizitza zeuden, 64 familiaren etxebizitza nagusia ziren, 37 bigarren erresidentzia ziren eta 11 hutsik zeuden. 111 etxeak ziren eta 2 apartamentuak ziren. 64 etxebizitza nagusietatik 57 bere jabearen bizilekua ziren eta 8 alokairuan okupaturik zeuden; 3 etxek bi gela zituzten, 8 etxek hiru zituzten, 17 etxek lau zituzten eta 37 etxek bost zituzten. 23 etxek euren parking plaza propioa zuten azpian. 27 etxetan ibilgailu bat zegoen eta 25 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 57 ziren, horien artean 40 aktiboak ziren eta 17 inaktiboak ziren. 40 pertsona aktiboetatik 38 lanean zeuden (23 gizon eta 15 emakume) eta 2 langabezian zeuden (1 gizon eta 1 emakume). 17 pertsona inaktiboetatik 13 erretiraturik zeuden, 1 ikasten zegoen eta 3 "bestelako inaktibo" gisa sailkaturik zeuden.
Diru sarrerak
2009an Ceyroux udalerrian 67 unitate fiskal zeuden, 119,5 pertsonek osaturik. Pertsona bakoitzeko diru-sarrera fiskalaren mediana urteko 13.060 euro zen.
Ekonomia jarduerak
2007an herrian zegoen saltoki bakarra garraio enpresa batena zen.
2000. urtean Ceyroux udalerrian 12 nekazaritza-ustiategi zeuden, 450 hektarea erabiltzen.
Gertuen dauden herriak
Diagrama honek gertuen dauden herriak erakusten ditu.
Isabel Peña
Isabel Peña Domingo (Zaragoza, 1983) zinemako eta telebistako gidoilari espainiarra da. Goya sariak eta Feroz sariak jaso ditu El reino (2018) eta As bestas filmen gidoiagatik, baita Goya 2023 saria eta Idazle Zinematografikoen 2023 Zirkuluaren Domina ere, As bestas (2022) film luzearengatik, biak Rodrigo Sorogoienekin koidatziak. Stockholm (2013) eta Que Dios nos perdone (2016) filmen gidoilaria ere bada.
Ibilbidea
Zaragozan bizi izan zen 18 urte bete arte. Iruñera mugitu zen kazetaritza ikasteko, eta Nafarroako Unibertsitatean Ikus-entzunezko Komunikazioan eta ECAMen lizentziatu zen gidoigintzaren espezialitatean.
2008an, lehen gidoilari-lana lortu zuen Impares seriean, ikasketak zine-eskolan amaitu aurretik. Ondoren, La pecera de Eva eta Frágiles telesailetan parte hartu zuen.
Zinemaren munduarekin izan zuen lehen harremana Rodrigo Sorogoyenekin gidoigile gisa izan zen —harekin jarraitu du lanean hurrengo filmetan—, Stockholm luzemetraian. Ekoizlea ere izan zen film horretan. Filmak hainbat sari jaso zituen, besteak beste, Malagako Zinemaldian Gidoi Nobel Onenaren saria eta Donostiako Zinemaldian Gidoi Onenaren Epaimahaia saria, eta Feroz eta Goya sarietako izendapenak.
2018an, Madre (Ama) filmeko gidoilaria izan zen Sorogoienekin batera. Film horren abiapuntua film labur fikziozko onenaren Goya saria irabazi zuen titulu bereko film laburra da.
El reino filmean ere gidoilaria izan zen Sorogoyenekin, eta Espainiako ustelkeriari buruzko istorio bat kontatzen du. 2019ko urtarrilean, gidoi onenaren Feroz saria jaso zuen, eta otsailean, gidoiari emandako Goya saria.
As bestas film luzearen bidez, berriz ere Sorogoyenekin batera idatzia, Galiziako herrixka bateko krimen baten benetako historia oinarri hartuta, 2023ko otsailean Idazle Zinematografikoen Zirkuluaren Domina eta gidoi original onenaren Goya saria irabazi zituen.
Kočín-Lančár
Kočín-Lančár Eslovakiako udalerri bat da, Piešťanyko barrutian kokatuta. 13,12 km²ko azalera du eta 525 biztanle 2017ko datuen arabera.
Historia
Idatzizko lehen aipamena 1262. urtekoa da.
Tarn (ibaia)
Tarn hegoaldeko Frantziako ibaia da, Pirinioekiko paraleloan doana. 381 kilometroko luzera du eta 15.700 km²-ko arroa drainatzen du.
Tarn ibaia hego-mendebalderantz doa, bere jatorritik 1550 metrora, Lozère departamenduan, Cévennes mendietako izen bereko Lozère mendian. Arroila eta kanoien bidez, bere ibilbidea egiten du Moissacetik 3,5 kilometro beherago Garonarekin bat egin arte. Elkargune hori Tolosatik 77 km beherago dago.
Emari ugariko ur-goraldi handiak ditu, 1930eko martxoaren 3koa kasu, bere erdiko eta beheko arroa suntsitu zuena, 9,1 metroko garaierarekin Albin, 6100 m³/s-ko eta 11,5 m-ko altuerako emaria Montaubanen, eta Moissacen, Aveyronen urak jaso ondoren, 8000 m³/s-ra iritsi zena. Beste uholde handi batzuk 1996ko abenduak 8an (9,43 m Montaubanen eta 7,45 m Albin) eta 1994ko azaroaren 6an (8,62 m Montaubanen eta 7,40 m Albin) gertatu ziren.
Tarn ibaia Millau, Albi, Montauban eta Moissac herrietatik gertu igarotzen da.
Erguer - Estudantes da Galiza
Erguer - Estudantes da Galiza (euskaraz: Altxa - Galiziako ikasleak) gazteriaren interesen alde borrokatzen duen Galiziako ikasle antolakundea da. Bere borroka estrategikoa Galiziako hezkuntza eta eskola publiko nazionala, demokratikoa, galizierazkoa eta kapitalismotik zein heteropatriarkatutik at egongo den sistema berri bat eratzea da. Horretarako ezinbestekotzat jotzen du gazteriaren eta ikasleriaren ahalduntzea.
Erguer Galiza izaera pluraleko antolakundea da eta Galiziako ezker nazionalista eta independentistaren esparru politikoan kokatzen da.
Tarn (ibaia)
Munduko zubirik altuena den Millauko biaduktuak A75 autobideak Tarngo harana zeharkatzea ahalbidetzen du, Millau inguruan. 2004ko abenduan inauguratu zuten.
Erguer - Estudantes da Galiza
2016-ko martxoaren 5ean sortu zen, Galiziako esperientzia eta ibilbide ezberdineko ikasle antolakunde anitzek, tartean AGIR eta Galiziako Ikasle Liga, antolakunde indarberritu eta potente bat sortzeko abiarazi zuten prozesua bukatu zenean. Beraz, antolakunde berria izan arren, urteetako borroka esperientzia duen mugimendua da.
Helburu politiko globalaren barruan Galiziako errepublika independente, sozialista, feminista eta galegoaren egitasmoa sartzen da.
Ideologia politikoa
Erguer - Estudantes da Galiza ikasle antolakunde independentista, nazionalista galiziarra, sozialista, feminista, galizierazalea eta ekologista da. Internazionalismoak ere ardazten du bere jardun soziopolitikoa.
Udabe Beramendikoak
Udabe Beramendikoak Espainiako Alderdien Legea onartu ondoren Basaburuako kontzejua den Udabe-Beramendin sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 233 izan ziren boto nuluak, emandako botoen %54,44.
Sceloporus squamosus
Sceloporus squamosus Sceloporus generoko animalia da. Narrastien barruko Phrynosomatidae familian sailkatuta dago.
Surf Rider
Surf Rider The Lively Ones estatubatuar surf rock taldearen abesti bat da. 1964ko Surf Rider! diskoaren barnean argitaratu zuten.
1994ko Pulp Fiction film ospetsuaren soinu bandaren abestietako bat izan zen.
Áron Szilágyi
Áron Szilágyi (Budapest, 1990eko urtarrilaren 14a) hungariar eskrimalaria da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen Sablea-taldeka kategorian, Hungariaren izenean; Tokion, Hego Koreako taldearen (urrezko domina) eta Italiako taldearen (zilarrezko domina) atzetik sailkatu zen Hungaria.
Tokion, honako hauek osatzen zuten taldea: Áron Szilágyi, András Szatmári, Tamás Decsi eta Csanád Gémesik.
Tomoyuki Suzuki
Tomoyuki Suzuki (鈴木 智幸, 1985eko otsailaren 20a - ) Japoniako futbolaria da.
Hainbat futbol taldetan jokatu du, esaterako Tochigi SC eta Matsumoto Yamaga FC.
Guazin
Guazin Espainiako Alderdien Legea onartu ondoren Baztanen sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 471 izan ziren boto nuluak, emandako botoen %9,77.
Ferran Olivella
Ferran Olivella Pons (Bartzelona, 1936ko ekainaren 22a - 2023ko maiatzaren 14a) kataluniar futbolaria izan zen.
1954tik 1956ra Club Deportivo Condal taldean jokatu ondoren, FC Bartzelonan jokatu zuen bere ibilbide osoan, 1969an erretiratu zen arte. 18 partida jokatu zituen Espainiako futbol selekzio nazionalarekin eta 1964ko Europako Futbol Txapelketako talde txapeldunaren kapitaina izan zen.
Sistan arroa
Sistan arroa Afganistango hego-mendebaldean eta Irango hego-ekialdean, ipar latitudeko 29° eta 39° artean, hedatzen den arro endorreikoa da. Munduko eskualde idorrenetako bat da eta lehorte luzeak izaten dira. Bertan isurtzen dira Afganistango mendietatik datozen Helmand, Khach eta Farah ibaiak, ur gezako hiru hamun (aintzira) sortuz: Hamun-e Helmand, Hamun-e Puzak eta Hamun-e Sabari. Uholde garaian hiru aintzirak elkartzen dira eta soberakina hegoalderantz doa, Goud-e Zareh ur gaziko aintziraraino. Hau oso bakan gertatzen da, bost edo hamar urtetik.
Hezegune hauek Ramsarreko hitzarmenaren barnean dira eta UNESCOk Biosfera erreserba izendatu ditu.
Eskualdeko aintziren artean Khwaja (608 m) basaltozko muinoa nabarmentzen da. Leku hau zoroastrismoaren gune garrantzitsua izan zen.
Urdaneta kalea (Ordizia)
Kokalekua
Ordiziako Alde Zaharra eta Malkasko auzoaren artean maldan behera hedatzen da, Beasain eta Lazkaora doan bidean.
Historia
Ordiziako mendebalderako lehen zabalgune bezala sortu zen, XIX. mendearen erdialdera harresietatik kanpo hedatu zen aurreneko auzoa.
Eraikin eta eskultura interesgarriak
Urdaneta kalean honako eraikin nabarmenak daude:
Pavel Bermondt-Avalov
Pavel Rafalovitx Bermon(d)t-Avalov (Avalishvili) (Павел Рафалович Бермон(д)т-Авалов; 1877ko martxoaren 4a - 1974ko urtarrilaren 27a ) Ussuriko kosakoa eta gerra jauna izan zen.
Lehen urteak
Tbilisin jaio zen, gaur egungo Georgiako hiriburua. Avalov abizena (Avalishvili) bere aitatzakotik lortu zuen; Mikhail Avalishvili printzea. Musikatik bideratutako ikasketak jaso zituen eta 1906an Ussuriko kosakoen brigadetan sartu zen Transbaikaliako kosakoen musika zuzendaria izan eta gero. 1909an lantzari erregimentu batean sartu zen eta kapitain mailara igo zuten 1914an.
Gerra zibila
Mendebaldeko Errusiako alemaniar armada agintzeko bidalia izan zen, eta armada honek geroago bere izenaz ezagutua izango zen; hau da, Bermontiarrak. Armada honen betebeharra Boltxebikeak atakatzea zen, baina Pavelek komunistak bere laguntza gabe garaituak izango zirela pentsatzen zuen, orduan, bere armada beste funtzio batentzat erabili zuen, Baltikoko errepublika berriak atakatzea. Ezin da ziur jakin, baina bere armada 50.000 soldaduz gutxi gora behera osatuta zegoela pentsatzen da. Jeneral antikomunistetako monarkiaren alde egiten zuen gutxieneko bat izan zen.